• עבודות בחו״ל - משרות אבטחה, עבודות מזדמנות בחו״ל כמו טיפול בילדים או מלצרות, השתלבות במשרות בחברות הייטק או מפעלים בחו״ל - אלו ועוד, יוכלו להכניס לכם לא מעט כסף לארנק בתקופה קצרה יחסית. אז נכון, האופציה הזה קצת פחות מתאימה למי שכבר הביא לעולם ילדים והתמסד, אך תתפלאו, רילוקיישן ואפילו קצר יכול להיות חוויה מופלאה ואם אתם עדיין רווקים אז בכלל שווה לכם לשקול את המאמץ. ניתן גם לנסות להשתלב בעבודה המוצעת על ידי גופים ציבוריים בארץ כמו למשל בשגרירות, משרד החוץ, קק״ל, משרד התמ״ת וכדומה. כמובן שיש להתאים את המשרה לסוג ההכשרה המקצועית שעברתם אבל פרט לעניין הכלכלי שברוב המקרים מוכיח את עצמו, עבודה בחו״ל גם תפתח לכם לא מעט הזדמנויות לעתיד.
• חשבתם לעבוד בשביל עצמכם? מנתונים עולה כי למרות שקיימים כמה חסרונות לצאת לדרך עצמאי בעיקר בכל הקשור לתנאים סוציאליים, עדיין, המשכורות במשק של מי שעצמאי גבוהות יותר בהשוואה לשכירים. חפשו תחום שמעניין אתכם, האינטרנט היום עובד חזק בכל מקום ועל כולם כך שכנראה שתוכלו למצוא לעצמכם נישה מתאימה, להעשיר את הידע שלכם וללכת עם זה קדימה ואולי גם להגדיל את המשכורת החודשית.
• מכירות מכירות מכירות - כן, אין מה לומר, אנשים שיודעים למכור יכולים להגיע לעמלות מאוד גבוהות. ניתן להשתלב במשרה מכירתית גם מהבית או לחלופין למצוא משרה חלקית של כמה שעות שבועיות מבלי שתצטרכו לוותר על העבודה הקבועה שלכם. מנתונים עולה כי עמלות מכירה יכולות להגיע לעשרות אחוזים ולהוסיף למשכורת הבסיס בין 1,500-6,000 שקלים.